CPI บวกแรง 12% นิวไฮรอบกว่า 8 ปี รับราคาน้ำมันปาล์มพุ่ง-ลุ้นกำไรปีนี้โตทะลัก!
CPI บวกแรง 12% นิวไฮรอบกว่า 8 ปี รับราคาน้ำมันปาล์มพุ่ง-ลุ้นกำไรปีนี้โตทะลัก! หลังโชว์ 6 เดือนแตะ 179.92 ลบ.
CPI บวกแรง 12% นิวไฮรอบกว่า 8 ปี รับราคาน้ำมันปาล์มพุ่ง-ลุ้นกำไรปีนี้โตทะลัก! หลังโชว์ 6 เดือนแตะ 179.92 ลบ.
3 ก.ย. 2564

ผู้สื่อข่าวรายงานว่า วันนี้(3ก.ย.64)ราคาหุ้นบริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI ณ เวลา 14.55 น. อยู่ที่ระดับ 4.18 บวก 0.46 บาท หรือ 12.18% ด้วยมูลค่าซื้อขาย 91.18 ล้านบาท ราคาหุ้นนิวไฮในรอบ 8 ปี 7 เดือน โดยนับตั้งแต่หุ้นยืนที่ระดับ 4.32 บาท เมื่อวันที่ 28 ม.ค.2556

โดยราคาหุ้นปรับตัวแรงรับผลดีราคาปาล์มน้ำมันปรับตัวขึ้นต่อเนื่อง และคาดเก็งกำไรผลประกอบการปีนี้พลิกมีกำไร หลังจาก 6 เดือนแรกปี 2564 มีกำไรสุทธิ 179.92 ล้านบาท เทียบกับช่วงเดียวกันของปีก่อนขาดทุนสุทธิ 10.87 ล้านบาท กำไรสุทธิ และกำไร 6 เดือนแรกปีนี้สูงกว่าทั้งปี 2563 อยู่ที่ 159.05 ล้านบาท

อนึ่ง CPI เป็นผู้ผลิตน้ำมันปาล์มยี่ห้อดังที่ใช้ในการบริโภคโดยตรง และใช้ในอุตสาหกรรมต่อเนื่อง เช่น สายพลังงาน รวมทั้งกากเมล็ดปาล์มที่ใช้ในอุตสาหกรรมอาหารสัตว์
โดยก่อนหน้านายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ศูนย์วิจัยและพัฒนานวัตกรรม ธ.ก.ส. คาดการณ์ราคาสินค้าเกษตรในเดือนสิงหาคม 2564 โดยสินค้าเกษตรที่มีแนวโน้มราคาปรับตัวสูงขึ้น ได้แก่ ข้าวเปลือกเจ้าความชื้น 15%ราคาอยู่ที่ 8,419-8,465 บาท/ตัน เพิ่มขึ้นจากเดือนก่อน 0.30 – 0.84% เนื่องจากปัจจัยบวกจากการเจรจาขายข้าวแบบรัฐต่อรัฐใน 3 ประเทศ ได้แก่ ประเทศจีน บังกลาเทศ และอินโดนีเซีย, ข้าวเปลือกเหนียวเมล็ดยาว ราคาอยู่ที่ 10,335-10,537 บาท/ตันเพิ่มขึ้นจากเดือนก่อน 0.30-2.26% เนื่องจากสต็อกของผู้ประกอบการเริ่มลดลง จึงคาดว่าจะมีความต้องการเพิ่มขึ้น
มันสำปะหลัง ราคาอยู่ที่ 1.98 – 2.02 บาท/กก. เพิ่มขึ้นจากเดือนก่อน 0.51 – 2.54% เนื่องจากปัจจัยสนับสนุนอัตราแลกเปลี่ยนเงินบาทที่อ่อนค่าลง ส่งผลให้ความสามารถในการแข่งขันของไทยสูงขึ้น ประกอบกับประเทศจีนยังมีความต้องการอย่างต่อเนื่อง จากพื้นที่ในประเทศประสบอุทกภัยครั้งใหญ่ที่สุดในรอบ 80 ปี ส่งผลให้ผลผลิตข้าวโพดลดลง จึงมีการนำเข้ามันสำปะหลังจากไทยทดแทนเพื่อใช้ผลิตเอทานอล
น้ำตาลทรายดิบ ตลาดนิวยอร์กราคาอยู่ที่ 17.67-18.19 เซนต์/ปอนด์ (12.79-13.17 บาท/กก.) เพิ่มขึ้นจากเดือนก่อน 1.50-4.50% เนื่องจากคาดว่าประเทศจีนจะมีการนำเข้าน้ำตาลในปริมาณที่เพิ่มขึ้น และจากความกังวลเรื่องน้ำค้างแข็งในประเทศบราซิลที่เกิดขึ้นในภาคกลางและภาคใต้ ซึ่งเป็นภูมิภาคปลูกอ้อยที่มากที่สุดของประเทศในช่วงกลางเดือนกรกฎาคม 2564 ทำให้ผลผลิตอ้อยของบราซิลได้รับความเสียหาย
ปาล์มน้ำมัน ราคาอยู่ที่ 6.27-6.31 บาท/กก.เ พิ่มขึ้นจากเดือนก่อน 0.12-0.87% เนื่องจากความต้องการน้ำมันปาล์มของประเทศอินเดียซึ่งเป็นผู้บริโภคน้ำมันปาล์มรายใหญ่ของโลกเพิ่มขึ้น อย่างไรก็ตาม ราคาปาล์มน้ำมันยังเคลื่อนไหวในกรอบแคบๆ จากปัจจัยกดดันของราคาน้ำมันดิบในตลาดโลกที่มีแนวโน้มลดลง จากการเพิ่มกำลังการผลิตน้ำมันของประเทศสหรัฐอเมริกา